Sagunt realitza una concentració silenciosa de cinc minuts per Ucraïna
09 de març 2022

![](/media/4evjvndq/c_2_3586.jpg?width=850&height=566.9886363636364)

L'Ajuntament de Sagunt se suma a la iniciativa de la Federació Espanyola de Municipis i Províncies (FEMP) i, per eixa raó, ha realitzat este matí una concentració silenciosa de cinc minuts enfront de les portes dels edificis municipals en solidaritat amb el poble ucraïnés.

Els edificis en els quals s'ha realitzat este acte són l'Ajuntament de Sagunt, la Casa de la Joventut, les Antigues Oficines Gerència AHM, el Casal Jove, la Piscina Internúcleos, el Poliesportiu José Veral i la Tinencia d'Alcaldia.

L'alcalde de Sagunt, Darío Moreno, ha explicat que hui Sagunt, com a ciutat, s'ha sumat a la iniciativa de la Federació Espanyola de Municipis i Províncies: «**Hui ens reunim per a mostrar el nostre rebuig davant la invasió russa d'Ucraïna, que ha generat una guerra cruenta amb milers de desplaçats i que, fins i tot, a alguns d'ells els estem acollint a la nostra ciutat. Òbviament rebutgem qualsevol tipus de guerra en el món però, particularment, hui mostrem el nostre rebuig enfront d'esta invasió que s'està donant per part de Rússia a Ucraïna**».

D'esta manera, l'Ajuntament de Sagunt trasllada el seu suport i afecte a totes les persones que estan patint en estos moments les conseqüències del conflicte bèl·lic desencadenat per la Federació Russa contra Ucraïna.

En este sentit, es recorda que les persones interessades a col·laborar amb donacions de diversos materials per a cobrir les necessitats de les víctimes d'esta guerra, poden acudir als punts de recollida de donacions per a Ucraïna en els mercats municipals de Sagunt i Port de Sagunt, així com oferir una casa o habitacions per a famílies refugiades a través del projecte Casa Solidària: [casasolidaria@aytosagunto.es](mailto:casasolidaria@aytosagunto.es)

*   [](http://www.facebook.com/sharer.php?u=https://aytosagunto.es/va/actualitat/sagunt-realitza-una-concentracio-silenciosa-de-cinc-minuts-per-ucraina/ "Facebook")
*   [](http://twitter.com/share?url=https://aytosagunto.es/va/actualitat/sagunt-realitza-una-concentracio-silenciosa-de-cinc-minuts-per-ucraina/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-realitza-una-concentracio-silenciosa-de-cinc-minuts-per-ucraina/ "Linked In")
*   [](mailto:?body=https://aytosagunto.es/va/actualitat/sagunt-realitza-una-concentracio-silenciosa-de-cinc-minuts-per-ucraina/)